ai4bharat/Pralekha huggingface dataset:
وزارت خزانہ
سی جی ایس ٹی ونگ نے دلّی میں 214 کروڑ روپئے سے زائد کے ٹیکس فراڈ کا پردہ فاش کیا
ایک شخص کو گرفتار کیا گیا، عدالتی حراست میں بھیجا گیا
نئی دلّی، 19 جنوری / مشرقی دلّی کے کمشنریٹ کے سی جی ایس ٹی کے چوری مخالف دستے نے بوگس فرموں کی جعلی رسیدوں کے ذریعہ ٹیکس چوری کا پردہ فاش کیا ہے۔ تحقیقات سے پتہ چلا ہے کہ ملزمان جعلی رسیدوں کے لئے بوگس ای۔ وے بل تیار کیا کرتے تھے۔ اس فرضی لین دین میں زائد از 335 ادارے ملوث ہیں اور 214.74 کروڑ روپئے کی جعلی رسیدیں شامل ہیں جن کے ذریعے 38.05 کروڑ روپئے کی ٹیکس چوری کی گئی ہے۔
اس سلسلے میں 19 فروری، 2020 کو ایک شخص کو گرفتار کیا گیا ہے اور 14 دن کی عدالتی حراست میں ریمانڈ پر بھیج دیا گیا ہے ۔
اس سلسلے میں مزید تحقیقات جاری ہیں۔
۔۔۔۔۔۔
U. 842ٰ
20.02.2020
(Visitor Counter : 51
وزارت دفاع
وزیر دفاع جناب راج ناتھ سنگھ نے خود کفالت حاصل کرنے کے لئے ڈی آر ڈی او اور صنعت کے درمیان زیادہ تال میل پر زور دیا
نئی دہلی،22؍نومبر، دفاعی تحقیق وترقی کی تنظیم ، ڈی آر ڈی او نے آج حیدر آباد میں ڈی آر ڈی او - صنعت سے تال میل کی ایک کانفرنس 2019 کا انعقاد کیا۔ اس موقع پر اپنے ویڈیو پیغام میں وزیر دفاع جناب راج ناتھ سنگھ نے دفاعی نظام اور ٹیکنالوجی کو ملک میں تیار کرنے کے لئے تال میل کو فروغ دینے کا خیر مقدم کیا۔ انہوں نے کہا کہ ڈی آر ڈی او دفاعی نظام کی تیاری کے شعبے میں خود پر اکتفا کرنے کے لئے اہم اقدامات کررہی ہے۔
ڈی آر ڈی او نے اپنے قیام کے بعد سے میزائل ، جنگی طیاروں ، بحری نظام ، الیکٹرانک جنگی حربے ، راڈار ، سونار اور اسلحے کے نظام کے شعبے میں تحقیق ، ڈیزائن اور تیاری میں قابل قدر تعاون کیا ہے۔
وزیر دفاع نے کہا کہ دفاعی پیداوار کی پالیسی کے تحت وزارت دفاع نے 2025 تک ایرو اسپیس ، دفاعی خدمات اور اشیاء کے لئے 26 ارب ڈالر کا نشانہ مقرر کیا ہے۔ اس سلسلے میں 10 ارب ڈالر کا نشانہ 20 سے 30 لاکھ لوگوں کے لئے روزگار کے مواقع پیدا کرنے کے لئے مقرر کیا گیا ہے۔
دفاعی کے شعبے میں خود پر بھروسے اور اختراعات کی ہمت افزائی کے لئے حکومت کی طرف سے کئے گئے مختلف اقدامات کو اجاگر کرتے ہوئے جناب راج ناتھ سنگھ نے دفاعی اختراعات اور انہیں اپنانے کے شعبے میں بہترین کی کارکردگی کی ضرورت پر زور دیا۔ انہوں نے کہا کہ دفاع کے سرکاری سیکٹر کے یونٹوں ، صنعت ، تحقیقی اداروں اور سروسز کو مستقبل قریب میں دفاع میں کم از کم 25 مصنوعی ذہانت پر مبنی مصنوعات کو شامل کرنے کا ہدف حاصل کرنے کی خاطر مل کر کام کرنے کی ضرورت ہے۔
وزیر دفاع نے اس بات کی ستائش کی کہ ڈی آر ڈی او نے 1800 سے زیادہ صنعتوں کی سرگرم طور پر پرورش کی ہے جو دفاعی نظام تیار کرنے کے لئے مل کر کام کررہے ہیں۔ انہوں نے ڈی آر ڈی او اور صنعت سے کہا کہ وہ خودکفالت کے ہدف کو حاصل کرنے کے لئے توانائی میں اضافے کی خاطر نئے طریقوں کی تلاش کرے۔
دفاع ، تحقیق و ترقی کے محکمے کے سکریٹری اور ڈی آر ڈی او کے چیئرمین ڈاکٹر جی ستیش ریڈی نے ڈی آر ڈی او کی جدید پالیسیوں کے علاوہ دیگر معاملات کو تفصیل سے پیش کیا۔ انہوں نے ٹیکنالوجی کی صفر منتقلی اور ترقی و پیداوار میں ساجھیداری کے لئے صفر رائلٹی اور ڈی آر ڈی او کی پیٹنٹ کردہ چیزوں کے لئے گھریلو صنعت کے لئے مفت استعمال وغیرہ شامل ہیں۔
ڈی آر ڈی او کے چیئر مین نے اس بات کو اجاگر کیا کہ کافی عرصے سے صنعت میں بڑی وسعت پیدا ہوئی ہے جس میں مختلف قسم کے نظام اور ذیلی نظام کی تیاری اور ڈیزائننگ کے پہلو بھی شامل ہیں۔ انہوں نے کہا کہ ہندوستا نی صنعت ’’ پرنٹ سے تعمیر کریں، سے تفصیلات سے تعمیر کریں‘‘ تک پہنچ گئے ہیں ۔ کئی نے صنعتی شرکت کے لئے پیش کی گئی سفارشات پر تشویش کااظہار کیا۔
صنعت کے کچھ نمائندوں نے دفاعی سیکٹر میں اپنے کام کرنے کے کئی تجربات کو بھی بیان کیا ہے اور مینوفیکچرنگ اور برآمدات میں اسٹارٹ اپ اور ایم ایس ایم ای کی طرف سے درپیش چیلنجوں کا بھی ذکر کیا۔ اس موقع پر ڈی آر ڈی او کے سینئر عہدیداروں کے علاوہ 300 انڈسٹری کے نمائندے بھی موجود تھے۔
۔۔۔۔۔۔۔۔۔۔۔۔۔۔۔

U-5318
(Visitor Counter : 39
عملے، عوامی شکایات اور پنشن کی وزارت
بی وی پی نے مرکزی وزیر ڈاکٹر جتیندر سنگھ کے ذریعے پی ایم کیرس فنڈ میں 2.11 کروڑ روپئے کا عطیہ دیا
نئی دہلی،28 ستمبر، بھارت وکاس پریشد  نے جو کہ منافع نہ کمانے والی ایک سماجی تنظیم ہے، شمال مشرقی خطے کی ترقی کے وزیر مملکت ، وزیر اعظم کے دفتر میں وزیر مملکت ، عملے عوامی شکایات ، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ کے ذریعے پی ایم کیئرس فنڈ میں 2.11 کروڑ روپئے کا عطیہ دیا ہے۔
ڈاکٹر جتیندر سنگھ نے عطیے کو قبول کرتے ہوئے کہا کہ وزیر اعظم نریندر مودی کو لوگوں کے مابین زبردست بھروسہ، اعتماد اور اعتبار حاصل ہے اور یہی وجہ ہے کہ جب کبھی وہ کسی کاز کے لیے مطالبہ کرتے ہیں تو یہ فورم بھی ایک عوامی تحریک میں تبدیل ہوجاتا ہے۔ ہم نے یہ بات اس وقت دیکھی جب انھوں نے سوچھ بھارت مشن ، اجابت خانوں کی تعمیر یا گیس سبسڈی واپس کرنے یا لاک ڈاؤن کی پابندی کرنے اور وبائی بیماری کووڈ-19 کے پیش نظر دیگر رہنما خطوط کی پابندی کرنے کی اپیل کی۔
ڈاکٹر جتیندر سنگھ نے وزیر اعظم کے وژن اور وسیع النظری کی تعریف کی جس کے سبب انھوں نے ‘‘پی ایم کیئرز فنڈ’’ کے نام سے ایک خصوصی فنڈ قائم کیا۔ بہت کم وقت میں اس کے بہت اچھے اثرات مرتب ہوئے، ایک طرف تو انسان دوست لوگ اور بڑے کاروباری گھرانے امداد دینے کے لیے سامنے آئے اور دوسری طرف چھوٹے بچوں نے بھی اپنی ان بچتوں کا پی ایم کیئرز فنڈ میں عطیہ دیا جو انھوں نے اپنی پاکٹ منی سے بچائی تھیں۔
مرکزی وزیر نے ایک سماجی تنظیم بھارت وکاس پریشد کی ستائش کی، جس نے پچھلی تقریباً چھ دہائیوں سے جذبے اور لگن کے ساتھ خدمات انجام دی ہیں۔ جب کبھی بھی بحران کی کیفیت پیدا ہوئی ہے، خواہ وہ سیلاب کا معاملہ ہو یا خشک سالی، جنگ جیسی صورتحال ہو یا قدرتی آفت جیسی، بھارت وکاس پریشد معاشرے کی خدمت کے لیے صف اول میں شامل رہ ہے۔
کووڈ وبائی بیماری کے دوران بھارت وکاس پریشد نے ضروتمندوں کو مفت راشن، سینی ٹائزرس، ماسک اور دواؤں کی فراہمی کے لیے جو ملک گیر پروگرام چلایا اس کی ڈاکٹر جتیندر سنگھ نے تعریف کی۔ انھوں نے کہا کہ بھارت وکاس پریشد کی طرف سے پی ایم کیئرز فنڈ میں جو عطیہ دیا گیا ہے اس سے بھی ان لوگوں کی مدد ہوگی جو اس مشکل وقت میں سخت ضرورت مند ہیں۔
بھارت وکاس پریشد کے وفد کی نمائندگی اس کے قومی صدر گجیندر سنگھ سندھو، قومی نائب صدر مہیش بابو گپتا، جنرل سکریٹری سریش جین، نیشنل جنرل سکریٹری شیام شرما، نیشنل خزانچی سمپت خوردیہ، نیشنل کوآرڈینیٹر اجے دتّہ اور دیگر لوگوں نے کی۔
شہری ہوابازی کی وزارت
1.6 لاکھ سے بھی زیادہ فضائی مسافروں نے ’ڈیجی یاترا ‘ کا استعمال کیا ہے
ڈیجی یاترا ایپ استعمال کرنے والوں کی کل تعداد 4.22 لاکھ سے تجاوز کر گئی ہے
پہلے مرحلے میں ، ملک کے تین ہوائی اڈوں پر ڈیجی یاترا کی شروعات کی گئی
ڈیجی یاترا ایک بائیو میٹرک بورڈنگ سسٹم ہے جس میں ’چہرے کی شناختی کی تکنیک ‘ کا استعمال کیا جاتا ہے ، تاکہ ہوائی اڈوں پر مسافروں کو بلارکاوٹ اور پریشانی کے بغیر تجربہ ہوسکے ۔ چونکہ اس کے تحت ، کئی ٹچ پوائنٹس پر ٹکٹ اور آئی ڈی کی تصدیق کرانے کی ضرورت ختم ہوجاتی ہے ، اس لئے ایسے میں مسافروں کو کہیں زیادہ خوشگوار احساس ہوتا ہے۔ یہی نہیں ، اس کے تحت ایک ڈیجیٹل فریم ورک کا استعمال کیا جاتا ہے ، جس سے موجودہ بنیادی ڈھانچہ جاتی سہولیات کے ذریعہ ہی کہیں زیادہ مسافروں کی آمدورفت یقینی ہوجاتی ہے۔
ڈیجی یاترا کو سبھی ہوائی اڈوں پر مرحلہ وار طریقہ سے لانچ کیا جارہا ہے۔پہلے مرحلے میں اسے عزت مآب شہری ہوابازی کے وزیر جناب جیوترادتیہ ایم سندھیا کے ذریعہ 01.12.2022 کو دہلی ، بنگلورو اور وارانسی ہوائی اڈوں پرلانچ کیا گیا تھا۔ پہلے مرحلے میں ، ڈیجی یاترا کو مارچ 2023 تک کولکتہ ، پُنے ، وجئے واڑہ اور حیدرآباد ہوائی اڈوں پر بھی لانچ کرنے کا منصوبہ بنایا گیا ہے۔
ڈیجی یاترا اپنی مرضی سے حاصل کی جانے والی سہولت ہے۔ ڈیجی یاترا کے عمل میں مسافروں کی ذاتی طور پر قابل شناخت ، معلومات کے ڈیٹا کا کوئی مرکزی اسٹوریج نہیں ہوتا ہے۔ فضائی سفر کے سبھی ڈیٹا کو انکرپٹ کیا جاتا ہے اور اسے مسافر کے اسمارٹ فون کے والٹ میں اسٹور کیا جاتا ہے اور یہ صرف ایک محدود مدت کے لئے سفر کے آغاز والے ہوائی اڈے کے ساتھ مشترک کیا جاتا ہے جہاں مسافر کی ڈیجی یاترا آئی ڈی کی تصدیق کی ضرورت ہوتی ہے۔اس ڈیٹا کو پرواز کے 24 گھنٹوں کے اندر ہی متعلقہ سسٹم سے ہٹا دیا جاتا ہے۔
یکم دسمبر 2022 سے 14 فروری 2023 تک ، ہوائی اڈوں پر ڈیجی یاترا کے عمل کا استعمال کرنے والے مسافروں کی کل تعداد 1.6 لاکھ سے بھی زیادہ لگائی گئی ہے۔ اینڈرائیڈ پلے اسٹور اور آئی او ایس ایپل ایپ اسٹور پر ڈیجی یاترا کی ایپ استعمال کرنے والوں کی کُل تعداد 422000 لگائی ہے۔
ڈیجی یاترا کا استعمال کرنے والے مسافروں کی تعداد میں اضافہ:
ڈیجی یاترا کا استعمال کرنے والے مسافروں کی تعداد میں مسلسل اضافہ ہوا ہے۔
وارانس- ڈیجی یاترا کے استعمال کنندگان کی تعداد یکم دسمبر 2022 کو کل مسافروں کے 0.09 فیصد سے بڑھ کر 13 فروری 2023 کو کل مسافروں کے 28 فیصد کے بلند ترین سطح پر پہنچ گئی ہے ، جوکہ گزشتہ 02 فروری کو کل مسافروں کا سب سے زیادہ 37 فیصد رہی ہے۔
نئی دہلی
بنگلورو
ریلوے کی وزارت
جی کے آر اے کے تحت بنیادی ڈھانچے کے پروجیکٹ
نئی دہلی،10؍فروری:غریب کلیان روز گار ابھیان  کا اعلان 125 دن کے لئے ، یعنی 22 اکتوبر 2020 تک کے لئے 20 جون 2020 کو کیا گیا تھا۔ یہ ابھیان 6 ریاستوں ، بہار ، اترپردیش، راجستھان، مدھیہ پردیش، جھار کھنڈ اور اڈیشہ کے مخصوص اضلاع کے لئے مرتب کیا گیا تھا۔ بھارتی ریلوے نے غریب کلیان روز گار ابھیان کے تحت مقررہ اضلاع میں ریلوے لائن کو دہرا کرنے ، ریلوے لائن برق کاری ، نئی لائنوں کی تعمیر ، پل ؍ پل پر سڑک کی تعمیر، سگنل وغیرہ کے کاموں جیسے بنیادی ڈھانچے کے پروجیکٹوں کو پورا کرنے پر توجہ مرکوز کی۔ ریلوے نے ابھیان کے دوران 1414604 دہاڑیوں کا کام کرایا جس پر ریلوے نے کُل 2968 کروڑ روپے خرچ کئے۔
مدھیہ پرد یش میں ریلوے کے بنیادی ڈھانچے کے مندرجہ ذیل کاموں کو پورا کیا گیا ، جس سے ریاست میں سماجی- اقتصادی ترقی میں مدد ملے گی۔
- مدھیہ پردیش میں مالی سال 20-2019 اور 21-2020 میں اب تک 10 کلو میٹر کے قریب نئی ریلوے لائن ، 227 کلو میٹر لائن کو دہرا کرنے اور 157 کلو میٹر چھوٹی لائن کو بڑی لائن میں تبدیل کرنے کا کام کیا گیا ہے۔
- مالی سال 20-2019 اور 21-2020 میں اب تک پلوں پر 29 عدد سڑکیں اور پلوں کے نیچے 79 سڑکیں مکمل کی گئی ہیں۔
ریلوے کی وزارت نے اپنی سرکاری سیکٹر کی کمپنی کے تحت سال 20-2019 میں مندرجہ ذیل سماجی - اقتصادی سرگرمیاں انجام دیں۔
1- مدھیہ پردیش کے ستنا ضلع میں ریل ٹیل ایک ڈیجیٹل لرننگ سینٹر چلا رہا ہے۔ ریل ٹیل نے مدھیہ پردیش میں بھوپال کے قریب بیر ریلوے اسٹیشن پر مفت وائی فائی خدمات فراہم کی ہیں۔
2- اِرکان نے مدھیہ پردیش کے گنہ ضلع میں 60 خواتین کو ہنر مندی کے فروغ کے پروگرام کے تحت سلائی اور ٹیلرنگ کی تربیت فراہم کی ہے۔ ارکان نے جموں وکشمیر کے کھاری ضلع میں بھی بنیادی کمپیوٹر اور اسٹاف ایمپلائمنٹ ٹیلر - 2 پیشوں میں 90 امیدواروں کو تربیت فراہم کی ہے۔
3- ڈی ایف سی سی آئی ایل نے طلباء کو جسمانی طور پر چست رکھنے اور روز گار فراہم کرنے والی ہنر مندی کو بہتر بنانے کے لئے اسکولوں میں ہنر مندی کے فروغ کی تربیت فراہم کی، مرزا پور ضلع میں انڈیا مارک – 2 والے ہینڈ پمپ اور سمر سیبل پمپ لگائے اور جھار کھنڈ کے کوڈر ما ضلع میں ہینڈ پمپ اور شمسی لائٹ فراہم کی۔ اسکولوں میں بیت الخلاء تعمیر کرائے ، اترپردیش کے بلیا ضلع میں اسکولوں میں کمپیوٹر لگائے۔ اس کے علاوہ اترپردیش کے چندولی ضلع اور ہریانہ کے میوات ضلع میں اسمارٹ کلاس کے لئے سامان فراہم کیا۔
مہاتما گاندھی قومی دیہی روز گار گارنٹی قانون  اسکیم کے تحت مدھیہ پردیش ریاست میں ریلوے کے کام کی کُل 10084 دہاڑیوں کی نشان دہی کی گئی، جس میں 2512 دہاڑیوں کا کام مکمل کرلیا گیا۔ باقی کام کیا جا رہا ہے۔ اب تک 91.46 کروڑ روپے خرچ کئے جاچکے ہیں۔
ستنا ضلع میں ایم جی نریگا اسکیم کے تحت 106 ریلوے کاموں کی نشان دہی کی گئی، جن میں 32 ریلوے کے کام مکمل کرلئے گئے اور 41 پر کام جاری ہے۔ اب تک ان پر 91.3 لاکھ روپے خرچ کئے جاچکے ہیں۔
ریلوے کے ذریعے اپرینٹس ایکٹ کے تحت ہنر مندی کی تربیت کے لئے اضلاع کی بنیاد پر تفصیلات نہیں رکھی جاتیں۔ البتہ مالی سال 20-2019 میں اپرینٹس ایکٹ 1961 کے تحت زونل ریلوے اور ریلوے پروڈیکشن یونٹوں میں 12810 اپرینٹس کو تربیت دی گئی ہے، جن میں مغربی وسطی ریلوے کے جبل پور ڈیویژن میں 900 اپرینٹس بھی شامل ہیں، ستنا ضلع جبل پور ڈیویژن کے تحت آتا ہے۔
یہ معلومات آج لوک سبھا میں ریلوے ، کامرس اور صنعت ، صارفین کے امور ، خوراک اور تقسیم عامہ کے وزیر جناب پیوش گوئل نے ایک سوال کے تحریری جواب میں فراہم کی۔
۔۔۔۔۔۔۔۔۔۔۔۔۔۔۔۔۔۔

U-1615
(Visitor Counter : 89
مواصلات اور اطلاعاتی ٹیکنالوجی کی وزارت
ملک بھر میں ڈیجیٹل رسائی
ٹیلی کوم ریگولیٹری اتھارٹی آف انڈیا  کی دس جنوری 2022 کو جاری کی گئی تازہ ترین ’’انڈین ٹیلی کوم سروسز پرفارمنس انڈیکیٹرز‘‘ رپورٹ کے مطابق ملک کے دیہی اور شہری علاقوں میں انٹر نیٹ صارفین کی تعداد بالترتیب 336.60 ملین اور 497.69 ملین ہے۔ یہ اعدادوشمار ستمبر 2021 کے اخیر تک کے ہیں۔
ملک میں ڈیجیٹل رسائی کو بڑھانے کے لئے حکومت نے یہ اقدمات کئے ہیں۔
- ملک بھر میں جن گاؤوں میں یہ سہولت ابھی تک فراہم نہیں کی گئی تھی، وہاں حکومت اور ٹیلی کوم سروسز پرووائڈرز  کے ذریعہ مرحلہ وار طریقے سے موبائل / بروڈبینڈ / انٹرنیٹ خدمات فراہم کی گئی ہیں۔ حکومت کی یونیورسل سروس او بلیگیشن فنڈ  سے فنڈنگ کے تحت اسکیموں کے ذریعہ ملک کے ان گاؤوں میں جہاں اب تک انٹرنیٹ کی سہولت موجود نہیں تھیں۔ ٹاور لگائے جارہے ہیں۔
- ملک میں تمام گرام پنچایتوں کو بروڈ بینڈ کنکٹوٹی دینے کے لئے بھارت نیٹ پروجیکٹ کو مرحلہ وار طریقے سے لاگو کیا جارہا ہے۔ بھارت نیٹ پروجیکٹ کے تحت تیار کئے گئے بنیادی ڈھانچے کو سروس فراہم کرنے والے استعمال کرسکیں گے جس کے ذریعہ وہ بروڈ بینڈ/انٹرنیٹ سہولیات مہیا کرائیں گے۔ بھارت نیٹ پروجیکٹ کو حال ہی میں بڑھا کر ملک کے تمام جی پی ایس کے دائرے کے باہر کے آباد گاؤوں تک توسیع دی گئی ہے۔
نیشنل بروڈ بینڈ مشن  سترہ دسمبر 2019 کو شروع کیا گیا تھا جس کا مقصد ڈیجیٹل کمیونکیشن بنیادی ڈھانچے کو تیزی سے فروغ دینا، ڈیجیٹل تفریق کو کم کرنا اور ڈیجیٹل تفویض اختیارات میں سہولت لانا تھا۔
پبلک وائی فائی کے ذریعہ بروڈ بینڈ خدمات کو وسعت دینے کے لئے پرائم منسٹر فائرلیس ایکسیز نیٹ ورک انٹر فیس  فریم ورک شروع کیا گیا ۔ اس فریم ورک کے تحت نہ تو متعلقہ افراد اور اداروں کو نہ تو کوئی لائسنس ہے۔ اس کی تفصیلات ویب سائٹ pmwani.gov.in پر دستیاب ہیں ۔
لائسنس یافتہ سروس پروائڈرز ملک کے دیہی اور شہری علاقوں میں اپنے بزنس پلان کے حساب سے بروڈبینڈ خدمات فراہم کرتے ہیں۔
راجستھان میں بھارت نیٹ پروجیکٹ کے علاوہ حکومت کی ریاست میں انٹرنیٹ /بروڈبینڈ بڑھانے کے لئے یو ایس او ایف کے تحت مندرجہ ذیل اسکیمیں ہیں۔
- 354 غیر ڈیجیٹل گاؤوں میں سرحدی علاقوں میں اور مختلف ریاستوں کے بشمول راجستھان دیگر ترجیحی علاقوں میں موبائل کنکٹوٹی کی سہولت۔
- راجستھان سمیت چار ریاستوں کے امگنوں والے اضلاع کے 502 غیر ڈیجیٹل گاؤوں میں فورجی موبائل کنکٹوٹی کی سہولت۔
یہ اطلاع مواصلات کے وزیر مملکت جناب دیو سنگھ چوہان نے آج لوک سبھا میں ایک تحریری جواب میں دی۔
وزارتِ تعلیم
این سی ای آر ٹی نے اسکولی نصاب میں یوگ کو فروغ دینے کےلیے آن لائن یوگ کوئز مقابلہ کا آغاز کیا
یہ مسابقت بچوں میں صحت مند عادتیں اور انداز حیات کو فروغ دینے میں مددگار ہوگی: رمیش پوکھریال نشنک
اس مسابقت میں ملک بھر کے درجہ 6 سے درجہ 12 کے تمامتر طلبا شریک ہوسکیں گے
نئی دہلی، 22 جون 2020،
انسانی وسائل کی ترقی و فروغ کی وزارت نے قومی کونسل برائے تعلیمی تحقیق و تربیت  کے توسط سے اسکولی نصاب میں یوگا کو مربوط کیے جانے کے لیے کثیر پہلوئی اقدامات شروع کیے ہیں۔ این سی ای آر ٹی نے اپر پرائمری سے لے کر ثانوی درجات کے لیے صحت مند انداز حیات کے لیے یوگ کے موضوع پر نصابی مواد تیار کیا ہے۔ ساتھ ہی ساتھ 2016 سے یوگ اولمپیارڈ کا اہتمام کرتی آئی ہے۔ کووڈ-19 کی صورتحال میں بچوں کی رہنمائی ان کے اساتذہ اور والدین گھروں پر کررہے ہیں، تاکہ وہ متبادل تعلیمی کلینڈر پر عمل کرنے کے ساتھ ہی ساتھ جسمانی وررش بھی کریں اور یوگ پر مبنی مشق بھی انجام دیں۔ واضح رہے کہ متبادل تعلیمی کلینڈر اسکولی تعلیم کے مختلف مراحل کے لیے ترتیب دیا گیا ہے۔ تاہم کورونا وبائی مرض کے پھوٹ پڑنے کے نتیجے میں اس سال اولمپیارڈ کا اس کا اہتمام مشکل ہوگا۔ طلبا کو گھر پر ہی رہ کر سیکھنے اور محفوظ رہنے کے لیے انسانی وسائل کے ترقی اور فروغ کے وزیر جناب رمیش پوکھریال نشنک نے سوشل میڈیا کے توسط سے آن لائن یوگ کوئز مقابلے کا آغاز کیا، جس کا اہتمام این سی ای آر ٹی کے دیکھ ریکھ میں کیا گیا۔
اس موقع پر اظہار خیال کرتے ہوئے انسانی وسائل وفروغ کے وزیر نے کہا کہ اس مسابقے کے اہتمام کا مقصد بچوں میں بیداری پیدا کرنا اور انہیں مختلف یوگک طریقہ ہائے کار سے روشناس کرانے کے لیے جامع اطلاعات اصل ماخذ سے فراہم کرنا ہے۔ وزیر موصوف نے کہا کہ اس مسابقت کا مقصد بچوں میں گہرے فہم وادراک کو بڑھاوا دینا ہے اور انہیں اس امر کی جانب راغب کرنا ہے کہ وہ اپنی زندگی اور انداز حیات میں یوگک اصولوں کو اپنا لیں۔ انہوں نے کہا کہ یہ مسابقت بچوں کو صحت بخش عادتیں اپنانے اور صحتمند انداز حیات پر چلنے میں مددگار ہوگی اور اس طریقے سے ان کی جذباتی اور ذہنی تربیت وعافیت کو یقینی بنائے گی۔
جناب پوکھریال نے بتایا کہ یوگ کوئز مقابلہ یوگ کے مختلف زاویوں پر احاطہ کرے گا۔ اس میں یامہ اور نیامہ شٹ کرما /کریا، آسن، پرانا یان، مراقبہ، بندھا اور مدرا وغیرہ شامل ہوں گے اور یہ تمامتر امور این سی ای آر ٹی کے ذریعے ترتیب دیے گئے نصاب کے مطابق ہوں گے۔ انہوں نے مزید بتایا کہ یہ مقابلہ ملک بھر کے درجہ 6 سے لے کر درجہ 12 کے تمامتر طلبا کے لیے کھلا ہوا ہے۔
تفصیلی اسکیم پہلے ہی این سی ای آر ٹی کے ویب سائٹ  پر اپ لوڈ کی جاچکی ہے۔ یہ کوئز ایک مہینے کی مدت کے لیے کھلا ہوا ہے۔ یعنی اس کی ابتدا 21 جون سے ہوگی اور یہ 20 جولائی 2020 کی نصب شب تک نافذ العمل رہے گا۔ کوئز کے لنک درج ذیل ہیں۔
https://bit.ly/EYQ_NEWS
https://bit.ly/HYQ_NEWS
۔۔۔۔۔۔۔۔۔۔۔
U-3373
م ن۔ ت ع۔
(Visitor Counter : 169
ریلوے کی وزارت
بھارتی ریلوے 24-2023 ء تک تمام براڈ گیج ریلوے لائنوں کی برق کاری کے مشن پر
نئی دلّی ، 23 جولائی/ بھارتی ریلوے  نے براڈ گیج کی تمام ریلوے لائنوں کی مشن موڈ میں برق کاری کرنے کا فیصلہ کیا ہے ۔ اس سلسلے میں کافی پیش رفت کی گئی ہے اور بھارتی ریلوے 24-2023 ء تک براڈ گیج کی تمام ریلوے لائنوں کی برق کاری کرنے کی کوشش کر رہی ہے ۔
یکم اپریل ، 2020 ء تک بھارتی ریلوے  67956 روٹ کلو میٹر تھی ۔
یکم اپریل ، 2021 ء کو 51165 کلو میٹر لمبائی کے 484 پروجیکٹوں پر ، کام ہو رہا تھا ، جس پر 7.54 لاکھ کروڑ روپئے کی لاگت آئی ہے اور یہ کام تکمیل کے مختلف مرحلوں میں ہیں ۔اس میں 10638 کلو میٹر کی لائن چالو کر دی گئی ہے ۔ مارچ ، 2021 ء تک 213815 کروڑ روپئے خرچ کئے جا چکے ہیں ۔ ان میں مندرجہ ذیل شامل ہیں :
- نئی لائنوں کے 187 پروجیکٹ ۔ 21037 کلو میٹر طویل لائن کی لاگت 404986 کروڑ روپئے ہے ۔ اس میں 2621 کلومیٹر لائن چالو کر دی گئی ہے ، جس پر مارچ ، 2021 ء تک 105591 کروڑ روپئے خرچ کئے جا چکے ہیں ۔
- 53171 کروڑ روپئے کی لاگت سے 6213 کلو میٹر طویل لائن کے گیج کی تبدیلی کے 46 پروجیکٹوں میں 3587 کلو میٹر پر کام مکمل کر لیا گیا ہے اور اس پر مارچ ، 2021 ء تک 22184 کروڑ روپئے خرچ کئے جا چکے ہیں ۔
- 296186 کروڑ روپئے کی لاگت سے 23915 کلو میٹر کی لائن کو دوہرا کرنے کے 251 پروجیکٹ ، جس میں 4430 کلو میٹر پر کام پورا کر لیا گیا ہے اور مارچ ، 2021 ء تک 86041 کروڑ روپئے خرچ کئے جا چکے ہیں ۔
ریلوے پروجیکٹوں کی تکمیل کا انحصار ریاستی حکومت کے ذریعے زمین تحویل میں دینے ، جنگلات کے محکمے کی منظوری ، دیگر افادیتی یونٹوں کو منتقل کئے جانے ، مختلف حکام سے قانونی منظوری ، علاقے کی جغرافیائی حالت ، پروجیکٹ کےعلاقے میں امن و قانون کی صورتِ حال اور آب و ہوا کی صورت حال جیسے بہت سے عناصر پر ہوتا ہے ۔
زون کے حساب سے اب تک براڈ گیج کلو میٹر  کی لائنوں کی 31 مارچ ، 2021 ء تک برق کاری کی گئی ہے ، اُن کی تفصیل مندرجہ ذیل ہے :
|
|
نمبر شمار
|
|
ریلوے
|
|
کل براڈ گیج 
روٹ کلو میٹر
|
|
برق کاری والے بی جی روٹ کلو میٹر
|
|
جس پر برق کاری کی جانی ہے ، بی جی روٹ کلو میٹر
|
|
1
|
|
وسطی
|
|
3,853
|
|
3,336
|
|
517
|
|
2
|
|
مشرقی ساحلی
|
|
2,800
|
|
2,791
|
|
9
|
|
3
|
|
مشرق وسطی
|
|
4,008
|
|
3,540
|
|
468
|
|
4
|
|
مشرقی
|
|
2,820
|
|
2,490
|
|
330
|
|
5
|
|
شمال وسطی
|
|
3,222
|
|
2,707
|
|
515
|
|
6
|
|
شمال مشرقی
|
|
3,102
|
|
2,299
|
|
803
|
|
7
|
|
شمال مشرقی سرحدی
|
|
4,152
|
|
652
|
|
3,500
|
|
8
|
|
شمالی
|
|
7,062
|
|
5,512
|
|
1,550
|
|
9
|
|
شمال مغربی
|
|
5,248
|
|
2,186
|
|
3,062
|
|
10
|
|
جنوب وسطی
|
|
6,206
|
|
4,145
|
|
2,061
|
|
11
|
|
جنوب مشرقی وسطی
|
|
2,348
|
|
2,120
|
|
228
|
|
12
|
|
جنوب مشرقی
|
|
2,713
|
|
2,661
|
|
52
|
|
13
|
|
جنوبی
|
|
4,914
|
|
3,570
|
|
1,344
|
|
14
|
|
جنوب مغربی
|
|
3,578
|
|
1,208
|
|
2,370
|
|
15
|
|
مغربی وسطی
|
|
3,011
|
|
3,011
|
|
0
|
|
16
|
|
مغربی
|
|
4,885
|
|
3,183
|
|
1,702
|
|
17
|
|
کولکاتہ میٹرو
|
|
27
|
|
27
|
|
0
|
|
18
|
|
کونکن
|
|
740
|
|
443
|
|
297
|
|
|
|
میزان
|
|
64,689
|
|
45,881
|
|
18,808
بھارتی ریلوے کے براڈ گیج کے باقی روٹ کی برق کاری پر تقریباً 21000 کروڑ روپئے خرچ کئے جائیں گے ۔
یہ معلومات آج راجیہ سبھا میں ریلوے ، مواصلات ، الیکٹرانکس اور اطلاعاتی ٹیکنا لوجی کے وزیر جناب اشونی ویشنو نے ایک تحریری سوال کے جواب میں فراہم کی ۔
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔

U.No. 6913
(Visitor Counter : 142
اسٹیل کی وزارت
جناب دھرمیندر پردھان نے اہم سیاحتی شہروں کےلئے 100% صاف ایندھن اپنانے کی اپیل کی،انہوں نے سیاحت کے عالمی دن پر ایک میٹنگ سے خطاب کیا
پیٹرولیم اور قدرتی گیس اور اسٹیل کے وزیر جناب دھرمیندرپردھان نے آج سیاحت کے عالمی دن کے موقع پر سیاحت کے وزیر مملکت  جناب پرہلاد سنگھ پٹیل کے ساتھ ’سیاحت اور دیہی ترقی‘ کے موضوع پر ایک ورچوئل میٹنگ سے خطاب کیا۔
مرکزی وزیر جناب پردھان نے وزارت سیاحت کی نئی پہل ’دیکھو اپنا دیش‘ کےلئے وزارت کی ستائش کی۔ اس پہل سے مقامی وراثت اور سیاحتی مقامات کو فروغ اور بڑھاوا ملتا ہے۔ انہوں نے بھارت کی خوشحال ثقافت ،تاریخ اور قدیم تعمیراتی عجائبات کے بارے میں بتایا اور کہا کہ اس سے سیاحت کی صنعت کی ترقی کےلئے کافی گنجائش ہے۔ دنیا کو ایک عالمی گاؤں بنانے میں انٹرنیٹ کے کردار کے سلسلے میں بات کرتے ہوئے جناب پردھان نے بھارت کو عالمی سیاحتی مرکز کے طورپر مضبوطی سے قائم کرنے کےلئے ٹیکنولوجی کا موثر استعمال کرنے کی اپیل کی۔
جناب پردھان نے کہا کہ سیاحت کی صنعت میں روزگار کے نئے مواقع کے پیدا کرنے اور دیہی علاقوں میں بھی نوجوانوں کو با اختیار بنانے کی بے مثال صلاحیت ہے۔ انہوں نے کہا کہ ہمارے ملک کے ہر ضلع میں لوگوں کو بتانے کےلئے تاریخی کہانیاں یا علاماتی کہانیاں ہیں ۔ انہوں نے کہا کہ بھارت 2022 میں آزادی کا 75واں سال منانے جارہا ہے ،ایسے وقت میں ہمیں اپنے مجاہد آزادی کی بہادری سے وابستہ اور زیادہ سیاحتی مقامات کو تیار کرنے کےلئے کام کرنا چاہئے۔
مرکزی وزیر جناب پردھان نے سیاحتی مقامات کے ساتھ تسلسل کو برقرار رکھنے اور اہم سیاحتی شہروں میں 100% صاف ایندھن اپنانے میں تعاون کرنے کی اپیل کی۔ انہوں نے کہا کہ اس سے ہماری یادگاروں کی حفاظت کرنے اور سیاحوں کےلئے ایک صاف ستھرا ماحول یقینی بنانے میں مدد ملے گی۔
کیمیکلز اور فرٹیلائزر کی وزارت
ایم ایس ایم ایز اور کلسٹرس پر توجہ دیئے جانے کے سا تھ حکومت ہند دواسازی کی صنعت کو مستحکم کرنے کے لئے اسکیمیں شروع کرے گی
دواسازی کی صنعت میں ہندوستان کی موجودہ مینوفیکچرنگ صلاحیت کو مزید بڑھانے کے مقصد سے حکومت ہند کی کمیکل اورکھادوں کی وزارت کے دواسازی کا محکمہ دواسازی کی صنعت کو مستحکم کرنے کے لئےاسکیموں کی نگرانی کے تحت بہت سے اقدامات شروع کرنے کامنصوبہ بنارہاہے ۔ ایم ایس ایز کے کلیدی رول کو دیکھتے ہوئے جو صنعت کو اہم سہارا اور راستہ فراہم کرتے ہیں اور اس بات کو مد نظر رکھتےہوئے کہ ایم ایس ایم ایز کارجحان کلسٹرس میں اضافہ کرناہے۔ یہ اسکیمیں یونٹ سطح اور کلسٹر سطح دونوں پر ٹکنالوجی کی اپ گریڈیشن کے معاملات سے نمٹیں گی۔
دواسازی کی صنعت کی سپلائی چین کو مستحکم کرنے کی غرض سے جہاں ایم ایس ایم ایز ایک اٹوٹ حصہ ہے، حکومت ہند ذیلی اسکیم دواسازی کی صنعتی ٹکنالوجی کو اپ گریڈ کرنے کی امداد ی اسکیم کے ذریعہ ڈبلیو ایچ او ڈی ایم پی سرٹیفکیشن یا مجوزہ ایم سرٹیفکیٹ حاصل کرنے کے لئےایم ایس ایم ای یونٹوں کو ترغیب دے گی ۔ ایم ایس ایم ای یونٹ کے پاس پونجی سبسڈی یا سود میں سبسڈی میں سے کسی ایک کا انتخاب کرنے کا اختیار ہوگا۔ کلسٹر کی سطح پر، ذیلی اسکیم 'عام سہولیات کے لیے دواسازی کی صنعت کی مدد' ٹیسٹنگ لیبز جیسی مشترکہ سہولیات کی تخلیق میں معاونت کا تصور کرتی ہے، کامن ایفلوئنٹ ٹریٹمنٹ پلانٹس اور اس طرح کی دیگر عام سہولیات پونجی میں ا مداد کی شکل میں 70 فیصد تک کی حد تک حکومت کی مدد فراہم کرتے ہوئے زیادہ سے زیادہ 20 کروڑ روپے کی حد سے مشروط ہے۔ معلوماتی خلا کوپر کرنے کے لیے، تیسری ذیلی اسکیم میں بیداری کے پروگراموں کا ایک سلسلہ منعقد کرنے، شعبہ جاتی مطالعات کااہتمام کرنے اور اسی طرح کے پروگرام منعقد کرنے کی تجویز ہے تاکہ پالیسی کی وکالت کے لیے نرم معلومات حاصل کی جا سکیں۔
کمیکلس اورکھادوں اورصحت و خاندانی بہبود کے مرکزی وزیر ڈاکٹر من سکھ مانڈویا نے 21 جولائی 2022 کو ڈاکٹر بھیم راؤ امبیڈکر انٹرنیشنل کنوینشن سنٹر میں باقاعدہ ان اقدامات کا آغاز کیا تھا ۔ اس موقع پر کمیکل اورکھادوں کے مرکزی وزیرمملکت جناب بھگون کھوابھی موجود تھے۔ ایم ایس ایم کی وزارت میں کمیکلس اورکھادوں کے محکمے کے سینئرافسران کے علاوہ ایس آئی بی آئی، این ایس آئی سی اوربینکوں کےافسروں کےعلاوہ صنعت کےنمائندے ، صنعت کار اور اسٹارٹ اپس وغیرہ کے نمائندےبھی موجود تھے ۔
وزارت خزانہ
وزیر خزانہ محترمہ نرملا سیتا رمن نے ان بنیادی ڈھانچے سے متعلق مستقبل کے لائحہ عمل کے لیے بجٹ پر عملی نکات پر بات چیت کے لیے منعقدہ میٹنگ کی صدارت کی
نئی دہلی، 26فروری، 2021/ خزانے اور کارپوریٹ امور کی مرکزی وزیر محترمہ نرملا سیتارمن نے آج نیتی آیوگ کے سی ای او اور بنیادی ڈھانچے کی وزارتوں اور محکموں کے ساتھ ایک ورچوئل میٹنگ کی۔ یہ میٹنگ این آئی پی پر عمل درآمد سمیت مستقبل کے بنیادی ڈھانچے سے متعلق خاکے پر تبادلۂ خیال کے لیے منعقد کی گئی۔ وزیر خزانہ کی طرف سے منعقدہ یہ تیسری جائزہ میٹنگ تھی۔ یہ میٹنگ قومی بنیادی ڈھانچے کے رکے ہوئے کاموں کی اہمیت کے لیے منعقد کی گئی تھی اور اس مقصد سے منعقد کی گئی تھی کہ کووڈ – 19 کے بعد معیشت کی تیز تر بحالی کو یقینی بنایا جائے۔
میٹنگ میں یہ تبادلۂ خیال کیا گیا کہ اس سال جب پوری دنیا کے ممالک کووڈ – 19 عالمی وبا کے چیلنجوں سے نمٹ رہے ہیں، این آئی پی نے خاطر خواہ پیش رفت کی ہے۔ این آئی پی کا آغاز 6835 پروجیکٹوں کے ساتھ کیا گیا۔
نیتی آیوگ کے سی ای او نے اثاثوں کو نقد رقم کی شکل دیئے جانے کے بارے میں پرزینٹیشن دیا اور بنیادی ڈھانچے کے اثاثوں کو نقد رقم دینے کے لیے مختلف طریقوں کو اجاگر کیا ۔ نیز اثاثوں کو نقد رقم کی شکل دینے کے لیے نشانوں کو قطعی شکل دینے کے بارے میں بات چیت کی۔
این آئی پی پر وزارتوں اور محکموں کی کارکردگی کا جائزہ لیتے ہوئے محترمہ نرملا سیتا رمن نے زور دے کر کہا کہ این آئی پی کووڈ کے بعد کی صورتحال میں معیشت کو جلا ء دینے میں اہم رول ادا کرے گا۔ وزارتوں اور محکموں سے درخواست کی گئی ہے کہ وہ این آئی پی نشانوں سے بھی زیادہ حاصل کرنے کا مقصد مقرر کریں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
26.02.2021
U –1976
(Visitor Counter : 127